Адыгэ медалыщIэ
КъАХ-м и хасащхьэм хэтхэм иджыблагъэ къащтащ зэгухьэныгъэм и дамыгъэр.
ЗИ ГУГЪУ тщIы медалымкIэ илъэс къэс, фокIадэм и 20-м, Адыгэхэм я махуэм ирихьэлIэу, лъэпкъым хуэгъэза и зэфIэкIхэмкIэ къыхэжаныкIа цIыхуищ ягъэлъэпIэнущ.
Езы медалыр жэзымрэ дыжьынымрэ къыхэщIыкIащ. И IуплъапIэм и хъуреягъкIэ «Къэбэрдей Адыгэ Хасэ» псалъэхэр къокIуэкI, и кум вагъуэ пщыкIутIыр зыщхьэщыт шабзищыр щызэблэдзащ. И щIыбагъым «Адыгэ лъэпкъым и фIыщIэ» псалъэхэр тетхащ. Адыгэ ныпыр уигу къигъэкIыу, медаль хъурейр зыIыгъ хэIупхъэм щэкI удзыфэ тебзащ.
КъАХ-м и дамыгъэр зратынухэм я цIэр щIыналъэ (район), къалэ хасэхэм къагъэлъагъуэ хъунущ фокIадэм и 15 пщIондэ.
ЧЭРИМ Марианнэ.
